પાલનપુર સહિત બનાસકાંઠા જિલ્લામાં છેલ્લા કેટલાક સમયથી કાયદો અને વ્યવસ્થાની સ્થિતિ વણસી રહી છે. ચોરી, લૂંટ, દાદાગીરીના કિસ્સા બની રહ્યા છે. આવી સ્થિતિમાં રવિવારે ધોળા દિવસે પાલનપુર- ડીસા હાઇવે ઉપર આવેલી હોટલમાં એક યુવકની રિવોલ્વરની ગોળી મારી નિર્મમ હત્યા કરવામાં આવતા ભારે ઉતેજના સાથે ભય પ્રસરી જવા પામ્યો હતો. આ અંગે પ્રાપ્ત થતી વિગતો મુજબ પાલનપુર તાલુકાના માલણ ગામના લશ્કરભાઈ અનવરભાઈ મીર (ઉ.વ.35) સાંજના 4:00 કલાકના સુમારે તેમના ચાર મિત્રો સાથે ડીસા હાઇવે નજીક આવેલી રામ ઝૂંપડી હોટલમાં જમવા બેઠા હતા. દરમિયાન તેમણે ફોન કરીને હોટલે બોલાવેલા બે અજાણ્યા શખ્સો પણ ત્યાં આવ્યા હતા.